wannaphong/clean_thaiwikipedia huggingface dataset:
# การระบาดทั่วของโควิด-19 ในประเทศภูฏาน
การระบาดทั่วของโควิด-19 ในประเทศภูฏาน ได้รับการยืนยันว่าได้ไปถึงประเทศภูฏานในเดือนมีนาคม พ.ศ. 2563

 ภูมิหลัง 
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งรายงานต่อองค์การอนามัยโลกในวันที่ 31 ธันวาคม พ.ศ. 2562

อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อน่าสังเกตมากกว่า ด้วยจำนวนผู้เสียชีวิตที่มีความหมาย

 เส้นเวลา 
 มีนาคม พ.ศ. 2563 
22 มีนาคม: สมเด็จพระราชาธิบดีจิกมี เคเซอร์ นัมเกล วังชุก กษัตริย์แห่งภูฏาน มีพระราชปราศัยระดับชาติว่าจะปิดพรมแดนของประเทศ
# การประหารชีวิตด้วยการยิงเป็นชุด
การประหารชีวิตด้วยการยิงเป็นชุด  เป็นวิธีลงโทษประหารชีวิตวิธีหนึ่งซึ่งใชักันมากในกลุ่มทหารและในช่วงสงคราม การประหารชีวิตด้วยการยิงนั้นเป็นวิธีที่ค่อนข้างเก่า เหตุผลบางประการที่มีการใช้วิธีนี้ คือ ปืนเป็นเครื่องสังหารที่พร้อมมืออยู่ตามปรกติแล้ว และการยิงเข้าอวัยวะสำคัญ เช่น สมอง หรือหัวใจ ก็นำไปสู่ความตายได้ค่อนข้างเร็ว

โดยทั่วไป ใช้บุคลากรทางทหารเป็นผู้ยิงประหาร และมักได้รับคำสั่งให้ยิงพร้อมกัน เพื่อไม่ให้ผู้ยิงคนใดคนหนึ่งทำกระบวนการติดขัด และเพื่อไม่ให้ระบุได้ว่ากระสุนนัดใดที่นำไปสู่ความตาย นอกจากนี้ ผู้ยิงยังมักได้รับคำสั่งให้ยิงที่หัวใจจุดเดียว เพื่อไม่ให้อวัยวะพรุนเพราะห่ากระสุน บางทีมีการใช้เป้ากระดาษช่วย ส่วนนักโทษนั้นมักปิดตาหรือคุลมศีรษะและพันธนาการไว้ แต่ก็มีกรณีที่นักโทษขอให้ตนได้เผชิญหน้ากับผู้ยิงโดยไม่ต้องปิดตาตนเอง และนักโทษมักถูกยิงขณะนั่งหรือยืน ในบางแห่งมีประเพณีที่ให้ประหารด้วยการยิงเป็นชุด ณ เวลารุ่งสาง จึงทำให้เกิดสำนวนว่า "ยิงตอนฟ้าสาง" (shot at dawn)
 ดูเพิ่ม 
 รายชื่อบุคคลที่ถูกประหารชีวิตในที่สาธารณะตามคำสั่งนายกรัฐมนตรีโดยทหารและตำรวจ รายชื่อบุคคลที่ถูกประหารด้วยวิธีดังกล่าวในประเทศไทย
อ้างอิง
หมวดหมู่:วิธีการประหารชีวิต
# ประเทศอินเดียในเอเชียนเกมส์
ประเทศอินเดีย เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติอินเดีย เป็นผู้รับผิดชอบส่งนักกีฬาอินเดียเข้าร่วมการแข่งขัน ทีมชาติอินเดียได้รับเหรียญรางวัลจากการแข่งทั้งหมด 154 เหรียญทอง 202 เหรียญเงิน 315 เหรยียญทองแดง รวมทั้งสิ้น 671 เหรียญ

 สรุปเหรียญรางวัล 
 การแข่งขันเจ้าภาพอันดับทองเงินทองแดงรวม1951 New Delhi  2  15  16  20  51  1954 Manila  5  5  4  8  17  1958 Tokyo  7  5  4  4  13  1962 Jakarta 3  10  13  10  33  1966 Bangkok  5  7  3  11  21  1970 Bangkok  5  6  9  10  25  1974 Tehran  7  4  12  12  28  1978 Bangkok  6  11  11  6  28  1982 New Delhi  5  13  19  25  57  1986 Seoul  5  5  9  23  37  1990 Beijing  11  1  8  14  23  1994 Hiroshima  8  4  3  16  23  1998 Bangkok  9  7  11  17  35  2002 Busan  7  11  12  13  36  2006 Doha  8  10  17  26  53  2010 Guangzhou 6  14  17  34  65  2014 Incheon  8  11  10  36  57  2018 Jakarta & Palembang  8  15  24  30  69 2022 Hangzhou  Future event 2026 Nagoya  Future event รวม     6  154 202 315 671
# เจฟฟ์ เบโซส
เจฟฟรีย์ เพรสตัน เบโซส (นามสกุลเดิม Jorgensen) เกิดเมื่อวันที่ 12 มกราคม ค.ศ. 1964 เป็นนักธุรกิจ เจ้าของสื่อ และนักลงทุน ชาวอเมริกัน เป็นที่รู้จักจากการเป็นผู้ก่อตั้ง ซีอีโอ และประธานของบริษัทค้าปลีกออนไลน์ แอมะซอน นิตยสาร ฟอบส์ จัดเขาว่าเป็นเศรษฐีแสนล้านคนแรก เบโซสเป็นคนที่ร่ำรวยที่สุดในโลกตั้งแต่ปี ค.ศ. 2017 ได้รับการกล่าวว่าเป็น "คนที่ร่ำรวยที่สุดในประวัติศาสตร์สมัยใหม่" หลังจากมีสินทรัพย์สุทธิเพิ่มขึ้นเป็น 150 พันล้านเหรียญสหรัฐในเดือนกรกฎาคม 2018 ในเดือนกันยายน 2018 ฟอบส์ ยังกล่าวว่าเขาเป็น "คนที่รวยมากกว่าใคร ๆ บนโลกใบนี้" โดยแอมะซอนได้ทำให้เขามีสินทรัพย์สุทธิเพิ่มอีก 1.8 พันล้านเหรียญสหรัฐ และทำให้บริษัทเป็นบริษัทที่สองในประวัติศาสตร์ที่มีมูลค่าตามราคาตลาดถึง 1 ล้านล้านเหรียญสหรัฐ

เขาเกิดที่แอลบูเคอร์คีและเติบโตที่ฮิวสตันจากนั้นที่ไมแอมี เบโซสจบการศึกษาจากมหาวิทยาลัยพรินซ์ตันในปี ค.ศ. 1986 ปริญญาด้านวิศวกรรมไฟฟ้าและวิทยาศาสตร์คอมพิวเตอร์ เขาทำงานที่วอลล์สตรีตในหลายแขนงงานตั้งแต่ปี ค.ศ. 1986 ถึง 1994 เขาได้ก่อตั้งแอมะซอนเมื่อปลายปี 1994 และได้เดินทางทางรถยนต์ข้ามมายังนครนิวยอร์กและซีแอตเทิล บริษัทเริ่มต้นในฐานะร้านหนังสือออนไลน์ จากนั้นก็เริ่มขยับขยายสินค้าและบริการด้านอีคอมเมิร์ซต่าง ๆ รวมถึงวิดีโอและเสียงแบบส่งต่อเนื่อง การประมวลผลแบบกลุ่มเมฆ และปัญญาประดิษฐ์ ปัจจุบันบริษัทเป็นบริษัทค้าขายออนไลน์ที่ใหญ่ที่สุดในโลก เป็นบริษัททางอินเทอร์เน็ตที่มีรายได้มากที่สุด และบริษัทผู้ให้ผู้ช่วยเสมือน (Virtual assistant) ที่ใหญ่ที่สุดในโลก และให้บริการโครงสร้างพื้นฐานบนกลุ่มเมฆผ่าน แอมะซอนเว็บเซอร์วิสซิส (Amazon Web Services)

เบโซสก่อตั้งบริษัทผู้ผลิตยานอวกาศและบริษัทให้บริการเที่ยวบินท่องอวกาศที่ชื่อ บลูออริจิน ในปี 2000 บลูออริจินได้ทดลองเที่ยวบินไปอวกาศสำเร็จครั้งแรกในปี 2015 แผนของบริษัทที่กำลังทำอยู่คือ เที่ยวบินท่องอวกาศเชิงพาณิชย์สำหรับมนุษย์ เขายังได้ซื้อหนังสือพิมพ์เจ้าใหญ่ของอเมริกา เดอะวอชิงตันโพสต์ ในปี 2013 ด้วยเงิน 250 ล้านเหรียญสหรัฐ และได้ลงทุนต่าง ๆ ผ่านบริษัทที่ลงทุนในกิจการที่มีความเสี่ยง ที่ชื่อ เบโซสเอกซ์เพนดิชันส์
# ฌูอัน กูร์นัลยา
ฌูอัน กูร์นัลยา บัซเก็ซ (เกิดวันที่ 11 มกราคม พ.ศ. 2524) เป็นนักเขียนการ์ตูนและนักวาดภาพประกอบจากแคว้นกาตาลุญญา ประเทศสเปน เริ่มมีชื่อเสียงจากการเผยแพร่ผลงานผ่านทางเฟซบุ๊ก เขาเป็นหนึ่งในผู้เรียกร้องเสรีภาพในการพูดอย่างไม่มีข้อจำกัด การ์ตูนสั้นของเขาแต่ละเรื่องจะประกอบด้วยช่อง 6 ช่อง มีลักษณะผสมระหว่างความเหนือจริงกับความตลกร้าย โดยไม่มีเนื้อหาเกี่ยวข้องกับปัญหาในท้องถิ่นหรือปัญหาของประเทศใดประเทศหนึ่งโดยเฉพาะ
# ประเทศญี่ปุ่นในเอเชียนเกมส์
ประเทศญี่ปุ่น เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติญี่ปุ่น เป็นผู้รับผิดชอบส่งนักกีฬาญี่ปุ่นเข้าร่วมการแข่งขัน ทีมชาติญี่ปุ่นได้รับเหรียญรางวัลจากการแข่งขันทั้งหมด 1,032 เหรียญทอง 1,037 เหรียญเงิน 985 เหรียญทองแดง รวมทั้งสิ้น 3,054 เหรียญ

 สรุปเหรียญรางวัล 

 การแข่งขันอันดับทองเงินทองแดงรวม 1951 New Delhi 1  24  21  15  60 1954 Manila  1  38  36  24  98 1958 Tokyo 1  67  41  30  138 1962 Jakarta 1  73  56  23  152 1966 Bangkok 1  78  53  33  164 1970 Bangkok 1  74  47  23  144 1974 Tehran 1  75  49  51  175 1978 Bangkok 1  70  58  49  177 1982 Delhi 2  57  52  44  153 1986 Seoul 3  58  76  77  211 1990 Beijing 3  38  60  76  174 1994 Hiroshima 2  64  75  79  218 1998 Bangkok 3  52  61  68  181 2002 Busan 3  44  74  72  190 2006 Doha 3  50  71  77  198 2010 GuangzhouOverall Medal Standings - Guangzhou 2010 3  48  74  94  216 2014 Incheon Medals - 2014 Incheon] 3  47  77  76  200 2018 Jakarta & Palembang 2  75  56  74  205 2022 Hangzhou  Future event 2026 Nagoya  Future event รวม  2  1032  1037  985  3054
# กมล สีตกะลิน
พลเรือเอก กมล สีตกะลิน อดีตรัฐมนตรีช่วยว่าการกระทรวงกลาโหม ในรัฐบาลหม่อมราชวงศ์คึกฤทธิ์ ปราโมช อดีตรองประธานสภานิติบัญญัติแห่งชาติ ในปี พ.ศ. 2515 อดีตสมาชิกวุฒิสภา และอดีตผู้บัญชาการทหารเรือ

 ประวัติ  
พล.ร.อ. กมล สีตกะลิน เดิมชื่อ "โกมล" เกิดเมื่อวันที่ 30 มีนาคม พ.ศ. 2455 ที่เขตสัมพันธวงศ์ กรุงเทพมหานคร เป็นบุตรของนาวาเอก พระสาตราบรรง (บุญเต็ก สีตกะลิน) มีพี่น้อง 7 คน พล.ร.อ.กมล สมรสกับฉวีวรรณ ภีมะโยธิน บุตรีพระยารามกำแหง (ทองอยู่ ภีมะโยธิน) มีบุตรธิดา 4 คน

พล.ร.อ. กมล เคยได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 3 พ.ศ. 2511 ต่อมาในปี พ.ศ. 2515 ได้รับแต่งตั้งเป็นสมาชิกสภานิติบัญญัติแห่งชาติ และเขาได้รับเลือกเป็นรองประธานสภา คนที่ 2พระบรมราชโองการ ประกาศ แต่งตั้งประธานและรองประธานสภานิติบัญญัติแห่งชาติ (๑.พลตรี ศิริ สิริโยธิน ๒.นายทวี แรงขำ ๓.พลเรือเอก กมล สีตกะลิน) แต่ก็ทำหน้าที่ได้มีนาน ภายหลัง วันมหาวิปโยค 14 ตุลาคม 2516 ได้มีสมาชิกลาออกไปถึง 288 คนจึงทำให้ไม่สามารถประชุมสภาได้สภาจึงสิ้นสุดลงเมื่อได้ประกาศ พระราชกฤษฎีกายุบสภานิติบัญญัติแห่งชาติ เมื่อวันที่ 16 ธันวาคม พ.ศ. 2516

ในปี พ.ศ. 2518 เขาได้รับแต่งตั้งเป็นรัฐมนตรีช่วยว่าการกระทรวงกลาโหมของไทย ในรัฐบาลหม่อมราชวงศ์คึกฤทธิ์ ปราโมชพระบรมราชโองการ ประกาศ แต่งตั้งรัฐมนตรี (จำนวน ๒๖ ราย) แต่ก็ดำรงตำแหน่งได้เพียง 10 เดือน ก็ถูกปรับให้พ้นจากตำแหน่งรัฐมนตรีพระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (พ้นจากตำแหน่ง ๖ ราย และแต่งตั้ง ๑๕ ราย)

 เครื่องราชอิสริยาภรณ์ 

 เครื่องราชอิสริยาภรณ์ไทย 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๗ ตอนที่ ๑๒๒ ง ฉบับพิเศษ หน้า ๒๖, ๓๑ ธันวาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๓ ตอนที่ ๑๑๔ ง ฉบับพิเศษ หน้า ๒๔, ๑๙ ธันวาคม ๒๕๐๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๖ ตอนที่ ๔๖ ง หน้า ๑๘๓๖, ๒๗ พฤษภาคม ๒๕๑๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ และ เครื่องหมายเปลวระเบิดสำหรับผู้กระทำความชอบมีบาดเจ็บครั้งหนึ่ง, เล่ม ๕๘ ตอนที่ ๐ ง หน้า ๒๖๔๐, ๓๐ สิงหาคม ๒๔๘๔
ราชกิจจานุเบกษา, แจ้งความ เรื่อง พระราชทานเหรียญพิทักษ์รัฐธรรมนูญ, เล่ม ๕๑ ตอนที่ ๐ ง หน้า ๓๓๔๔, ๒๕ พฤศจิกายน ๒๔๗๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๑ ตอนที่ ๑๖๐ ง ฉบับพิเศษ หน้า ๔๐, ๒๖ กันยายน ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๖๐ ตอนที่ ๔๓ ง หน้า ๒๖๑๖, ๑๗ สิงหาคม ๒๔๘๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๖๒ ตอนที่ ๕๕ ง หน้า ๑๔๗๗, ๒ ตุลาคม ๒๔๘๘
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเหรียญรัตนาภรณ์, เล่ม ๗๑ ตอนที่ ๖ ง หน้า ๓๕๐, ๒๖ มกราคม ๒๔๙๗

 เครื่องราชอิสริยาภรณ์ต่างประเทศ 

  :
 พ.ศ. 2510 - 80x80px เครื่องอิสริยาภรณ์นายพลซาน มาร์ติน ผู้ปลดปล่อย ชั้นทวีติยาภรณ์ราชกิจจานุเบกษา, แจ้งความสำนักนายกรัฐมนตรี เรื่อง พระราชทานพระบรมราชานุญาตประดับเครื่องราชอิสริยาภรณ์ต่างประเทศ, เล่ม 84 ตอนที่ 73 หน้า 2238, 8 สิงหาคม 2510
# ความหลากหลายของชนิดพันธุ์
ความหลากหลายของชนิดพันธุ์ (Species diversity) คือจำนวนของสปีชีส์ที่แตกต่างกันในสังคมที่กำหนด (ชุดข้อมูล) ซึ่งมีส่วนสำคัญที่ต้องพิจารณาประกอบด้วย ความร่ำรวยของชนิด (species richness) คือการนับจำนวนสปีชีส์ ความหลากหลายของลำดับหมวดหมู่ของสิ่งมีชีวิตหรือสายวิวัฒนาการ คือความสัมพันธ์ทางพันธุกรรมระหว่างกลุ่มสปีชีส์ที่ต่างกัน และ/หรือความสม่ำเสมอของชนิด (species evenness) คือ ความมากมาย (abundance) ของจำนวนสมาชิกในแต่ละสปีชีส์Hill, M. O. (1973) Diversity and evenness: a unifying notation and its consequences. Ecology, 54, 427–432Tuomisto, H. (2010) A diversity of beta diversities: straightening up a concept gone awry. Part 1. Defining beta diversity as a function of alpha and gamma diversity. Ecography, 33, 2-22. Tuomisto, H. 2010. A consistent terminology for quantifying species diversity? Yes, it does exist. Oecologia 4: 853–860.
# มาร์โก อาเซนซิโอ
มาร์โก อาเซนซิโอ วิลเลมเซน (เกิด 21 มกราคม ค.ศ. 1996) เป็นนักฟุตบอลชาวสเปน ผู้เล่นในตำแหน่งปีกและกองกลางตัวรุกให้กับสโมสรฟุตบอลแอสตันวิลลา ในพรีเมียร์ลีก โดยยืมตัวมาจากสโมสรฟุตบอลปารีแซ็ง-แฌร์แม็งภายในปี ค.ศ.2025

อาเซนซิโอได้เริ่มต้นอาชีพกับมายอร์กา ต่อมาได้เซ็นสัญญากับเรอัลมาดริดในเดือนพฤศจิกายน ค.ศ. 2014 ก่อนที่จะถูกปล่อยยืมตัวให้กับมายอร์กา สโมสรเก่าของเขา และอัสปัญญ็อล และเมื่อเขาได้กลับสู่เรอัลมาดริด ก็ได้พาสโมสรชนะเลิศยูฟ่าแชมเปียนส์ลีกสองสมัย

อาเซนซิโอลงเล่นให้กับทีมชาติสเปนครั้งแรกใน ค.ศ. 2016 และเป็นตัวแทนของทีมชาติในการแข่งขันฟุตบอลโลก 2018

ชีวิตช่วงต้น
อาเซนซิโอเกิดที่ปัลมา หมู่เกาะแบลีแอริก จากแม่ชาวดัตช์กับพ่อชาวสเปน เขาเข้าร่วมสโมสรเอร์เรเซเด มายอร์กาใน ค.ศ. 2006 จากนั้น ตอนที่เขาอายุ 15 ปี Maria Willemsen แม่ของเขา เสียชีวิตจากโรคมะเร็ง

อาเซนซิโอมีข้อบกพร่องในการเจริญเติบโตตรงบริเวณหัวเข่าในช่วงวัยเยาว์ ซึ่งมีอาการลดลงตอนเป็นวัยรุ่น

 สถิติอาชีพ 
สโมสร

สโมสรฤดูกาลลีกถ้วยทวีปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูมายอร์กา เบ2013–14Tercera División143———143มายอร์กา2013–14เซกุนดาดิบิซิออน20100——2012014–15เซกุนดาดิบิซิออน36600——366รวม56700——567อัสปัญญ็อล (ยืม)2015–16ลาลิกา34430——374เรอัลมาดริด2016–17ลาลิกา23363831138102017–18ลาลิกา326521214253112018–19ลาลิกา3015372204462019–20ลาลิกา930010001032020–21ลาลิกา35510112104872021–22ลาลิกา311021811042122022–23ลาลิกา174307230306รวม17732229541112326555รวมทั้งหมด28146259541112337269

 ทีมชาติ 

ทีมชาติปีลงเล่นประตู สเปน2016202017602018121201940202020202291ทั้งหมด352

 ประตูในนามทีมชาติ 

ลำดับวันที่สนามคู่แข่งประตูผลรายการแข่งขัน111 กันยายน 2018สนามกีฬามานูเอล มาร์ติเนซ บาเลโร เอลเช สเปน2–06–0 ยูฟ่าเนชันส์ลีก ฤดูกาล 2018–19 ลีกเอ223 พฤศจิกายน 2022สนามกีฬาอัษษุมามะฮ์ โดฮา กาตาร์2–07–0ฟุตบอลโลก 2022

 เกียรติประวัติ 
เรอัลมาดริด
 ลาลิกา: 2016–17
 ซูเปร์โกปาเดเอสปัญญา: 2017
 ยูฟ่าแชมเปียนส์ลีก: 2016–17, 2017–18
 ยูฟ่าซูเปอร์คัพ: 2016, 2017
 ฟุตบอลชิงแชมป์สโมสรโลก: 2016, 2017, 2018

สเปน อายุไม่เกิน 19 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2015

สเปน อายุไม่เกิน 21 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี รองชนะเลิศ : 2017

รางวัลส่วนตัว
 ผู้เล่นแห่งเดือนของเซกุนดาดิบิซิออน: ตุลาคม 2014
 UEFA European Under-19 Championship Golden Player: 2015
 La Liga Awards Breakthrough Player: 2015–16
 UEFA European Under-21 Championship Silver Boot: 2017
 UEFA European Under-21 Championship Team of the Tournament: 2017
# กรมขุนยี่สารเสนีย์
กรมขุนยี่สารเสนีย์ หรือ พิศาลเสนีประชุมคำให้การกรุงศรีอยุธยา รวม 3 เรื่อง, หน้า 490จดหมายเหตุเรื่องทรงตั้งพระบรมวงศานุวงศ์กรุงรัตนโกสินทร์ เล่ม 1, หน้า 9 มีพระนามเดิมว่า เจ้าฟ้านวนพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 624 หรือ นุ่ม เป็นพระราชธิดาในสมเด็จพระเจ้าอยู่หัวบรมโกศ กับกรมหลวงพิพิธมนตรี และเป็นพระเชษฐภคินีในสมเด็จพระเจ้าอุทุมพร และสมเด็จพระที่นั่งสุริยาศน์อมรินทร์

ใน คำให้การชาวกรุงเก่า, คำให้การขุนหลวงวัดประดู่ทรงธรรม และ คำให้การขุนหลวงหาวัด ระบุว่าพระองค์เป็นพระมเหสีในเจ้าฟ้าธรรมธิเบศไชยเชษฐ์สุริยวงศ์พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 626พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 747ประชุมคำให้การกรุงศรีอยุธยา รวม 3 เรื่อง, หน้า 176

 พระประวัติ 
กรมขุนยี่สารเสนีย์ มีพระนามเดิมว่า เจ้าฟ้านุ่ม แต่ใน คำให้การชาวกรุงเก่า ระบุพระนามว่า เจ้าฟ้านวน เป็นพระราชธิดาในสมเด็จพระเจ้าอยู่หัวบรมโกศ ประสูติแต่กรมหลวงพิพิธมนตรี  คำให้การขุนหลวงหาวัด ระบุว่าพระชนนีสืบเชื้อสายพราหมณ์จากเมืองเพชรบุรีประชุมคำให้การกรุงศรีอยุธยา รวม 3 เรื่อง, หน้า 478 พระองค์มีพระพี่น้องร่วมพระชนกชนนีแปดพระองค์ ได้แก่ เจ้าฟ้าสิริประชา (หรือประชาวดี), เจ้าฟ้าสิริประภา (หรือประภาวดี), เจ้าฟ้าอินทวดี (หรือพินทวดี), เจ้าฟ้ากษัตรีย์, สมเด็จพระที่นั่งสุริยาศน์อมรินทร์, เจ้าฟ้าบัวจัน (หรือจันทรวดี), และสมเด็จพระเจ้าอุทุมพร

เมื่อสมเด็จพระเจ้าอยู่หัวบรมโกศทรงตั้งเจ้าฟ้าธรรมธิเบศไชยเชษฐ์สุริยวงศ์เป็นพระมหาอุปราช จึงพระราชทานเจ้าฟ้านุ่มเป็นพระมเหสีพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 551 และโปรดเกล้าฯ พระราชทานพระนามกรมว่า กรมขุนยิสารเสนีย์ประชุมคำให้การกรุงศรีอยุธยา รวม 3 เรื่อง, หน้า 285 หรือ ยี่สารเสนีย์ประชุมคำให้การกรุงศรีอยุธยา รวม 3 เรื่อง, หน้า 286 เข้าใจว่า "ยี่สาร" เป็นคำยืมจากภาษาเปอร์เซีย แปลว่า "ตลาดขายของแห้ง" ปรากฏในเอกสารเก่าต่าง ๆ แต่ในกฎหมายตราสามดวงพบว่าเป็นชื่อตำแหน่งข้าราชการต่าง ๆ และไม่เกี่ยวข้องกับตลาด กรมขุนยี่สารเสนีย์มิได้ประสูติการพระโอรสธิดาแม้แต่พระองค์เดียว ถึงกระนั้นกรมขุนยี่สารเสนีย์น่าจะเป็นพระภรรยาที่สนิทเสน่หาของพระภัสดาอยู่ไม่น้อย เพราะปรากฏบุคคลที่เจ้าฟ้าธรรมาธิเบศกล่าวถึงในกาพย์ห่อโคลง นิราศธารโศก ออกพระนาม "อรรคชายา" หรือ "อัคชายา" ไว้ ความว่า

หลังพระสวามีถูกสำเร็จโทษไปแล้ว กรมขุนยี่สารเสนีย์ปรากฏในเอกสารไทยอีกครั้งในปลายรัชกาล เมื่อวันแรม 5 ค่ำ เดือน 6 พ.ศ. 2301 สมเด็จพระเจ้าอยู่หัวบรมโกศ พระบิดา ประชวรหนักจวนสวรรคต กรมพระราชวังบวรสถานมงคล (เจ้าฟ้าอุทุมพร) โปรดให้ทูลเชิญกรมหลวงพิพิธมนตรี เจ้าฟ้าจันทวดี และกรมขุนยี่สารเสนี ไปประทับ ณ พระตำหนักสวนกระต่ายพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 368

 ในวัฒนธรรมสมัยนิยม 
กรมขุนยี่สารเสนีย์ เป็นตัวละครในละครโทรทัศน์เรื่อง ศรีอโยธยา (2562) รับบทโดยจันทรจิรา เทวกุล ณ อยุธยา

 พงศาวลี 

</center>

 เชิงอรรถ 
 หมายเหตุ 

 บางแห่งสะกดว่า ยิสารเสนีย์
# เฮนรี วอดส์เวิร์ท ลองเฟลโลว์
เฮนรี วอดส์เวิร์ท ลองเฟลโลว์ (, 27 กุมภาพันธ์ ค.ศ. 1807 – 24 มีนาคม ค.ศ. 1882) เป็นกวีและอาจารย์ชาวอเมริกัน มีผลงานเด่นคือบทกวี "Paul Revere's Ride" และมหากาพย์ The Song of Hiawatha และ Evangeline ลองเฟลโลว์เป็นกวีที่มีความสามารถในการเขียนกลอนได้หลากหลาย เช่น กลอนเปล่า ลำนำนิทาน และซอนเน็ต และเป็นหนึ่งในกวี Fireside poets ซึ่งเป็นกลุ่มกวีที่มีชื่อเสียงของสหรัฐช่วงคริสต์ศตวรรษที่ 19

เฮนรี วอดส์เวิร์ท ลองเฟลโลว์เกิดในปี ค.ศ. 1807 ที่เมืองพอร์ตแลนด์ รัฐเมน เป็นบุตรคนที่ 2 จากทั้งหมด 8 คนของสตีเฟนกับซิลปาห์ (นามสกุลเดิม วอดส์เวิร์ท) ลองเฟลโลว์ ครอบครัวของลองเฟลโลว์สืบเชื้อสายมาจากชาวอาณานิคมอังกฤษที่ตั้งรกรากในนิวอิงแลนด์ช่วงต้นคริสต์ทศวรรษ 1600Farnham, Russell Clare and Dorthy Evelyn Crawford. A Longfellow Genealogy: Comprising the English Ancestry and Descendants of the Immigrant William Longfellow of Newbury, Massachusetts, and Henry Wadsworth Longfellow. Walrus Publishers, 2002. เมื่ออายุได้ 6 ปี ลองเฟลโลว์เข้าเรียนที่วิทยาลัยพอร์ตแลนด์ ก่อนจะเรียนต่อที่วิทยาลัยโบดินในเมืองบรันสวิค ที่นั่นเขาตีพิมพ์บทกวีกว่า 40 ชิ้นและรู้จักกับแนแธเนียล ฮอว์ธอร์น ผู้ซึ่งต่อมาเป็นนักเขียนคนสำคัญ หลังเรียนจบ ลองเฟลโลว์เดินทางไปยุโรปเพื่อเรียนภาษาต่างประเทศอื่น ๆ ก่อนจะกลับมาทำงานเป็นอาจารย์สอน ร่วมกับเป็นบรรณารักษ์และทำงานแปลที่วิทยาลัยโบดิน ในปี ค.ศ. 1834 ลองเฟลโลว์ได้รับจดหมายเชิญให้มาทำงานที่วิทยาลัยฮาร์วาร์ด เขาทำงานอยู่ที่วิทยาลัยนี้เป็นเวลา 20 ปีก่อนจะหันมาเขียนหนังสือเต็มตัว หลังจากนั้นลองเฟลโลว์ใช้เวลาหลายปีในการแปล ดีวีนากอมเมเดีย ของดันเต อาลีกีเอรีจนสำเร็จในปี ค.ศ. 1867 ช่วงคริสต์ทศวรรษ 1860 ลองเฟลโลว์สนับสนุนแนวคิดเลิกทาสและการปรองดองระหว่างฝ่ายเหนือและใต้หลังสงครามกลางเมืองอเมริกา เขาเขียนในบทความปี ค.ศ. 1878 เกี่ยวกับการปรองดองนี้ว่า "ผมมีความปรารถนาเดียว นั่นคือความเป็นอันหนึ่งอันเดียว และความจริงใจตรงไปตรงมาต่อกันระหว่างฝ่ายเหนือและใต้"

ด้านชีวิตส่วนตัว ลองเฟลโลว์แต่งงานครั้งแรกกับแมรี สโตเรอร์ พอตเตอร์ แต่เธอเสียชีวิตหลังแท้งบุตรในปี ค.ศ. 1835 ต่อมาในปี ค.ศ. 1843 เขาแต่งงานใหม่กับฟรานเชส อลิซาเบธ แอปเปิลตัน ทั้งคู่มีบุตรด้วยกัน 6 คน ลองเฟลโลว์เสียชีวิตจากเยื่อบุช่องท้องอักเสบที่บ้านในเมืองเคมบริดจ์ รัฐแมสซาชูเซตส์ ในปี ค.ศ. 1882
# อาโดเด็นฮาค
อัลเลิสโดร์อุเฟอนิงเด็นฮาค  หรือที่รู้จักกันในชื่อ อาโดเด็นฮาค  เป็นสโมสรฟุตบอลอาชีพจากเมืองเดอะเฮก ประเทศเนเธอร์แลนด์ เป็นสโมสรเก่าแก่ของประเทศแต่ไม่ประสบความสำเร็จเทียบเท่าอายักซ์, ไฟเยอโนร์ด หรือเปเอสเฟในเรื่องการแข่งขันในลีกเอเรอดีวีซี สโมสรเริ่มก่อตั้งขึ้นเมื่อปี ค.ศ. 1905 ได้ครองแชมป์ลีกสูงสุดในฤดูกาล 1941–42 และฤดูกาล 1942–43 ก่อนที่เอเรอดีวีซีจะก่อตั้งขึ้นเสียอีก และได้แชมป์ฟุตบอลถ้วยในฤดูกาล 1967–68 และฤดูกาล 1974–75

 แหล่งข้อมูลอื่น 

 เว็บไซต์อย่างเป็นทางการ 

thumb|ภาพฝาพนังที่สนามอาเดโอแห่งใหม่
# สโมสรฟุตบอลเอ็มเมิน
สโมสรฟุตบอลเอ็มเมิน  เป็นสโมสรฟุตบอลที่ตั้งอยู่ที่เมืองเอ็มเมิน จังหวัดเดรนเทอ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1925 และเข้าร่วมเอร์สเตอดีวีซี (ดิวิชัน 1) ในปี ค.ศ. 1985 ก่อนจะเลื่อนชั้นมาลีกสูงสุดเป็นครั้งแรกในประวัติศาสตร์เมื่อปี ค.ศ. 2017
# มัลลิกา จิระพันธุ์วาณิช
มัลลิกา จิระพันธุ์วาณิช (เกิด 22 พฤษภาคม พ.ศ. 2507) สมาชิกสภาผู้แทนราษฎรจังหวัดลพบุรี 4 สมัย ประธานคณะกรรมาธิการการกระจายอำนาจการปกครองส่วนท้องถิ่น และการบริหารราชการรูปแบบพิเศษ สภาผู้แทนราษฎร ชุดที่ 26

 ประวัติ 
มัลลิกา จิระพันธุ์วาณิช (ชื่อเล่น : เปิ้ล) เกิดเมื่อวันที่ 22 พฤษภาคม พ.ศ. 2507 ที่ตำบลตะลุง อำเภอเมืองลพบุรี จังหวัดลพบุรี เป็นบุตรสาวของนายกมล จิระพันธุ์วาณิช อดีต ส.ส. ลพบุรี 8 สมัย และ นางพยงค์ จิระพันธุ์วาณิช และเป็นน้องสาวของนายสุบรรณ จิระพันธุ์วาณิช อดีตนายกองค์การบริหารส่วนจังหวัดลพบุรี สำเร็จการศึกษาระดับปริญญาตรี ศึกษาศาสตรบัณฑิต สาขาการมัธยมศึกษา จาก มหาวิทยาลัยขอนแก่น กับ นิติศาสตรบัณฑิต จาก มหาวิทยาลัยรามคำแหง และ ระดับปริญญาโท บริหารธุรกิจมหาบัณฑิต จาก มหาวิทยาลัยรามคำแหงนางสาวมัลลิกา จิระพันธุ์วาณิช

 งานการเมือง 
มัลลิกา เข้าสู่วงการการเมืองด้วยการเป็นสมาชิกสภาเทศบาลเมืองลพบุรี ในช่วงปี พ.ศ. 2534 ถึง พ.ศ. 2538 และ และสมาชิกสภาองค์การบริหารส่วนจังหวัดลพบุรี เขตอำเภอท่าวุ้ง ในช่วง พ.ศ. 2547 ถึง พ.ศ. 2552 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในการเลือกตั้งซ่อมของจังหวัดลพบุรี แทนบิดาที่ถูกตัดสิทธิ์ทางการเมือง 5 ปี ใน พ.ศ. 2552 สังกัดพรรคชาติไทยพัฒนา และได้รับเลือกตั้งเรื่อยมา รวม 3 สมัย

 สมาชิกสภาผู้แทนราษฎร 
มัลลิกา จิระพันธุ์วาณิช ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งซ่อมสมาชิกสภาผู้แทนราษฎรจังหวัดลพบุรี แทนตำแหน่งที่ว่าง พ.ศ. 2552 สังกัดพรรคชาติไทยพัฒนา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลพบุรี สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลพบุรี สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลพบุรี สังกัดพรรคภูมิใจไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
# ฟอร์ตือนาซิตตาร์ด
ฟอร์ตือนาซิตตาร์ด  เป็นสโมสรฟุตบอลที่ตั้งอยู่ที่เมืองซิตตาร์ด จังหวัดลิมบูร์ก ทางตอนใต้ของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1968 โดยเป็นการรวมตัวกันระหว่างสโมสรฟอร์ตือนา 54 กับสโมสรซิตตาร์ดียา ประสบความสำเร็จคว้าแชมป์ฟุตบอลรายการถ้วย 2 ครั้งในปี ค.ศ. 1957 และ 1964
# สโมสรฟุตบอลโกรนิงเงิน
สโมสรฟุตบอลโกรนิงเงิน  เป็นสโมสรฟุตบอลที่ตั้งอยู่ที่เมืองโกรนิงเงิน จังหวัดโกรนิงเงิน ทางตอนเหนือของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1915 ในชื่อ อือนีตัส (Unitas) ก่อนจะเปลี่ยนชื่อเป็น GVAV และเปลี่ยนเป็นสโมสรฟุตบอลโกรนิงเงินในปี ค.ศ. 1971 เคยใช้สนามโอสเตอร์ปาร์กเป็นสนามเหย้าระหว่างปี ค.ศ. 1971–2005 ก่อนจะย้ายมาสนามฮิตาชิแคพิทัลโมบิลิตี (หรือสนามเออโรบอร์ค) ในปัจจุบันซึ่งมีความจุ 22,579 ที่นั่ง

โกรนิงเงินจบผลงานได้ดีที่สุดด้วยการจบอันดับ 3 ในเอเรดีวีซีเมื่อปี ค.ศ. 1991 และ 2006 เคยคว้าแชมป์ฟุตบอลรายการถ้วยในฤดูกาล 2014-15
# สโมสรกีฬาเฮเรินเฟน
สโมสรกีฬาเฮเรินเฟน  หรือ เอสเซ เฮเรินเฟน  เป็นสโมสรฟุตบอลที่ตั้งอยู่ที่เมืองเฮเรินเฟน จังหวัดฟรีสลันด์ ทางตอนเหนือของประเทศเนเธอร์แลนด์ ปัจจุบันเล่นอยู่ในลีกเอเรอดีวีซีอันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1920 ในชื่อ อัตเลตา (Athleta) ก่อนจะเปลี่ยนชื่อเป็น สปาร์ตาน (Spartaan) และเปลี่ยนเป็น เฟ.เฟ. เฮเรินเฟน ในปี ค.ศ. 1922 กระทั่งต่อมาในปี ค.ศ. 1974 สโมสรประสบปัญหาทางการเงิน จึงได้แยกทีมอาชีพกับทีมสมัครเล่นออกจากกันเมื่อวันที่ 1 มิถุนายน ค.ศ. 1977 และทีมอาชีพได้เปลี่ยนชื่อเป็น เอสเซ เฮเรินเฟน และใช้ชื่อนี้มาจนถึงปัจจุบัน

แม้อาจจะไม่ประสบความสำเร็จในลีกสูงสุดมากมาย แต่สโมสรได้ผ่านเข้าไปเล่นในรอบฟุตบอลระดับยุโรปหลายครั้งในคริสต์ทศวรรษ 1990 และ 2000 ทำผลงานได้ดีที่สุดในการคว้ารองแชมป์เอเรอดีวีซีในฤดูกาล 1999–2000 และคว้าแชมป์ฟุตบอลรายการถ้วยในฤดูกาล 2008–09
# โรดริโก (นักฟุตบอลเกิด พ.ศ. 2534)
โรดริโก โมเรโน มาชาโด (เกิด 6 มีนาคม ค.ศ. 1991) เป็นนักฟุตบอลชาวสเปน ปัจจุบันเล่นได้ทั้งในตำแหน่งปีก และกองหน้าให้กับอัรร็อยยาน เอสซี สโมสรในกาตาร์สตาส์ลีก และทีมชาติสเปน

โรดริโกเริ่มต้นอาชีพกับเรอัลมาดริด โดยมักลงเล่นให้กับทีมสำรองเป็นส่วนใหญ่ ต่อมาใน ค.ศ. 2010 เขาเซ็นสัญญากับไบฟีกา และมีส่วนช่วยให้สโมสรชนะเลิศ 4 รางวัล รวมถึงทริปเปิลแชมป์ในประเทศในฤดูกาล 2013–14 หลังจบฤดูกาลเขาถูกยืมตัวไปบาเลนเซีย และย้ายร่วมทีมถาวรในปีถัดมา เขาลงเล่น 220 นัด และทำ 53 ประตู ช่วยให้ทีมชนะเลิศโกปาเดลเรย์ ในปี ค.ศ. 2019 เขาย้ายร่วมทีมลีดส์ยูไนเต็ด ในปี ค.ศ. 2020

โรดริโกเกิดที่ประเทศบราซิล แต่เขาได้เริ่มเล่นให้กับทีมชาติสเปนชุดเยาวชน เขาพาทีมชาติรุ่นอายุไม่เกิน 21 ปี ชนะเลิศฟุตบอลชิงแชมป์แห่งชาติยุโรป 2013 และในปีถัดมา ได้ลงเล่นให้กับทีมชาติชุดใหญ่เป็นครั้งแรก เขาเป็นส่วนหนึ่งของทีมชาติในการแข่งขันฟุตบอลโลก 2018

 สถิติอาชีพ 
 ทีมชาติ 

 สเปนปีลงเล่นประตู2014102017212018123201974ทั้งหมด228

 ประตูในนามทีมชาติ 

 #  วันที่  สนาม  คู่แข่ง  ประตู  ผล  รายการแข่งขัน 1.  6 ตุลาคม 2017  สนามกีฬาโฆเซ ริโก เปเรซ, อาลิกันเต, สเปน    1–0  3–0  ฟุตบอลโลก 2018 รอบคัดเลือก 2.  23 มีนาคม 2018  เอ็สพรีอาเรนา, ดึสเซิลดอร์ฟ, เยอรมนี    1–0  1–1  กระชับมิตร 3.  8 กันยายน 2018  สนามกีฬาเวมบลีย์, ลอนดอน, อังกฤษ   2–1  2–1  ยูฟ่าเนชันส์ลีก ฤดูกาล 2018–19 ลีกเอ 4.  11 กันยายน 2018  สนามกีฬามานูเอล มาร์ติเนซ บาเลโร, เอลเช, สเปน   4–0  6–0 5.  23 มีนาคม 2019  เม็สตัลยา, บาเลนเซีย, สเปน   1–0  2–1  ฟุตบอลชิงแชมป์แห่งชาติยุโรป 2020 รอบคัดเลือก 6.  8 กันยายน 2019  เอลโมลินอน, ฆิฆอน, สเปน   1–0  4–0  7.  2–0  4–0  8.  15 ตุลาคม 2019  เฟร็นดส์อะรีนา, สต็อกโฮล์ม, สวีเดน   1–1  1–1

 เกียรติประวัติ 
 สโมสร 
ไบฟีกา
 ปรีไมราลีกา: 2013–14
 ตาซาดึปูร์ตูกัล: 2013–14
 ตาซาดาลีกา: 2011–12, 2013–14
 ยูฟ่ายูโรปาลีก: รองชนะเลิศ 2012–13, 2013–14

บาเลนเซีย
 โกปาเดลเรย์: 2018–19

 ทีมชาติ 
สเปน อายุไม่เกิน 21 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013

สเปน อายุไม่เกิน 19 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: รองชนะเลิศ 2010

 รางวัลส่วนตัว 
 ผู้เล่นยอดเยี่ยมประจำนัด ในตาซาดาลีกา นัดชิงชนะเลิศ 2014
 ยูฟ่ายูโรปาลีก: ทีมแห่งฤดูกาล 2013–14
 ผู้เล่นแห่งเดือนของลาลิกา: มีนาคม 2018